দক্ষিণবঙ্গে ঠান্ডার আমেজ ফিকে! জাঁকিয়ে শীত কবে থেকে?

ওয়েবডেস্ক- শীত (Winter) বেশ ভালো ব্যাটিং শুরু করেছিল। শীতের আমেজ উপভোগ করছিলেন বঙ্গবাসী। কিন্তু সেই ঠান্ডার দাপট বেশ কিছুটা কমেছে। এখন শীত প্রেমীদের (Winter Lover) একটাই প্রশ্ন ২৫ ডিসেম্বর কী শীত আমেজ উপভোগ করতে পারবে বঙ্গবাসী? দরজায় কড়া নাড়ছে পৌষ মাস। কিন্তু সেই শীতের আমেজ টা যেন কোথায় ফিকে। কলকাতা (Kolkata) শহর দক্ষিণবঙ্গে (South Bengal) হঠাৎ করেই বেড়েছে তাপমাত্রা। ভোরের দিকে শাল-সোয়েটার জ্যাকেট গায়ে চাপালেও বেলা বাড়তেই সেগুলি আর গায়ে রাখা যাচ্ছে না?

এখন প্রশ্ন এবারেও কী নিরাশ হতে হবে? ডিসেম্বরের শুরুতে যে কনকনে শীত পড়েছিল, মাসের মাঝামাঝি সেই আমেজ আর নেই। তবে কুয়াশার দাপট বেড়েছে, ফলে সতর্ক থাকার বার্তা দিয়েছে আবহাওয়া দফতর। মৌসম ভবন (IMD) জানিয়েছেন, উত্তর–পশ্চিম ভারতে তৈরি হওয়া পশ্চিমী ঝঞ্ঝার কারণে ঠান্ডা ও শুকনো বাতাসের প্রবাহ থমকে গিয়েছে। এর ফলে মধ্য ও পূর্ব ভারতে রাতের তাপমাত্রা আর কমছে না। দক্ষিণবঙ্গেও (South Bengal Weather) সেই প্রভাব পড়েছে।

আরও পড়ুন- ভোটার তালিকায় ম্যাপিংয়ে গড়মিল, শীর্ষে উত্তর ২৪ পরগনা, আছে কলকাতাও

মঙ্গলবার ভোর থেকেই রাজ্যের বিভিন্ন জেলায় কুয়াশার (Fog) সতর্কতা জারি হয়েছে। সকালের দিকে কুয়াশার জন্য দৃশ্যমানতা কমতে পারে। সবচেয়ে বেশি কুয়াশা থাকবে বাঁকুড়া, পুরুলিয়া, ঝাড়গ্রাম, পূর্ব মেদিনীপুর, উত্তর ও দক্ষিণ ২৪ পরগনায়। গাঙ্গেয় পশ্চিমবঙ্গ এবং পশ্চিম বর্ধমানের বেশ কিছু এলাকাতেও হালকা থেকে মাঝারি কুয়াশা থাকবে। তবে আবহাওয়া মোটের উপর শুষ্ক। দক্ষিণবঙ্গের জেলাগুলিতে আগামী কয়েকদিন তাপমাত্রা পরিবর্তনের কোনও বড়সড় পূর্বাভাস নেই।

শহর কলকাতায় শীতের আমেজ বজায় রয়েছে। গতকাল কলকাতার সর্বনিম্ন তাপমাত্রা ছিল ১৬.২ ডিগ্রি সেলসিয়াস। আলিপুর আবহাওয়া দফতর সূত্রে খবর, আগামী কয়েক দিনে কলকাতার সর্বনিম্ন তাপমাত্রায় বড় কোনও পরিবর্তনের সম্ভাবনা নেই। আজ কলকাতার সর্বোচ্চ তাপমাত্রা ২৬ ডিগ্রি সেলসিয়াস, সর্বনিম্ন তাপমাত্রা ১৫ ডিগ্রি সেলসিয়াস।

অপরদিকে উত্তরবঙ্গে (North Bengal Weather) ভালো শীতের দাপট রয়েছে। দার্জিলিঙে সর্বনিম্ন তাপমাত্রা ছিল ৬.৪ ডিগ্রি। কোচবিহারে ৯.১, জলপাইগুড়িতে ১০.৮, আলিপুরদুয়ারে ৯ ও কালিম্পঙে ১০.৫ ডিগ্রি সেলসিয়াস। কুয়াশার জন্য উত্তরবঙ্গে দৃশ্যমানতা ২০০ মিটার পর্যন্ত কমে যেতে পারে।

দেখুন আরও খবর-